recursal/SuperWikiNEXT-32B huggingface dataset:
การลงประชามติแยกเป็นเอกราชเกิดขึ้นในนิวแคลิโดเนียเมื่อวันที่ 4 ตุลาคม ค.ศ.2020 การลงประชามติครั้งนี้เป็นครั้งที่สองตามข้อตกลงนูเมอา หลังจากการลงประชามติครั้งก่อนหน้าเมื่อ ค.ศ. 2018

ร้อยละ 53.26 ของผู้ออกเสียงปฏิเสธการเปลี่ยนแปลงสถานะเป็นประเทศเอกราช ซึ่งน้อยลงกว่าการลงประชามติครั้งที่แล้วที่มีผู้ลงคะแนน "ไม่" ร้อยละ 56.7 โดยในครั้งนี้มีผู้มาใช้สิทธิ์ร้อยละ 85.69 ข้อตกลงนูเมอาอนุญาตให้มีการลงประชามติเกิดขึ้นได้อีกครั้ง หากสภาแห่งนิวแคลิโดเนียลงคะแนนให้จัดขึ้นอีก โดยการลงประชามติครั้งที่สามจะเกิดขึ้นภายใน ค.ศ. 2022

การลงประชามติและผลที่ตามมา
--------------------------

จากจำนวนผู้ใช้สิทธิ์ร้อยละ 85.6 มีร้อยละ 53.26 ลงคะแนนเสียง "ไม่" ส่งผลให้นิวแคลิโดเนียยังอยู่ภายใต้การปกครองของฝรั่งเศสต่อไป ซึ่งผู้ลงคะแนนเสียง "ไม่" มีจำนวนน้อยลงกว่าครั้ง ค.ศ. 2018 ที่มีผู้ใช้สิทธิ์ลงคะแนนเสียงให้ถึงร้อยละ 56.7 ผลการลงประชามติสามารถแบ่งขอบเขตทางภูมิศาสตร์ได้อย่างชัดเจน กล่าวคือร้อยละ 71 ของประชากรจังหวัดใต้ปฏิเสธการเป็นเอกราช ขณะที่จังหวัดที่เล็กกว่าสองจังหวัดอย่างจังหวัดเหนือและจังหวัดหมู่เกาะลอยัลตีลงคะแนนเสียง "ใช่" ถึงร้อยละ 76 และ 82 ตามลำดับ

การลงประชามติครั้งนี้เป็นครั้งที่สองจากสามครั้งที่อนุญาตให้มีการจัด โดยอาจจะมีการลงประชามติครั้งที่สามและครั้งสุดท้ายในช่วงประมาณก่อน ค.ศ. 2022 Daniel Goa จากพรรคการเมืองฝ่ายสนับสนุนเอกราชได้แสดงความคาดหวังว่าการเปลี่ยนแปลงของคะแนนจะมีแนวโน้มมาทาง "ใช่" และนำไปสู่ความสำเร็จของการลงประชามติครั้งที่สาม ขณะที่ Sonia Backès ได้เรียกร้องให้มีการพูดคุยกันทั้งสองฝ่าย แม้ว่าเธอจะยอมรับว่าจะทำได้เมื่อผ่านการลงประชามติครั้งที่สามไปแล้ว

แอมานุแอล มาครง ประธานาธิบดีฝรั่งเศสแสดงความยินดีกับผลการลงประชามติ และขอบคุณชาวนิวแคลิโดเนียที่ได้ "ลงคะแนนเสียงไว้วางใจ" ในสาธารณรัฐ เขายังให้การยอมรับกลุ่มที่ต้องการเอกราช โดยเรียกร้องให้มีการเจรจาระหว่างกันทุกฝ่ายเพื่อหาแนวทางสำหรับอนาคตของภูมิภาค

ดูเพิ่ม
-------

* การลงประชามติเอกราชบูเกนวิลล์ พ.ศ. 2562
* การลงประชามติเอกราชชุก ค.ศ. 2022
* การให้เอกราชในโอเชียเนีย

อ้างอิง
-------

1. ↑  "Référendum du 4 octobre 2020: RÉSULTATS DÉFINITIFS" (PDF) (ภาษาฝรั่งเศส). Haut-commissaire de la République en Nouvelle-Calédonie.
2. 1 2  "New Caledonia referendum: South Pacific territory rejects independence from France". BBC News. 4 October 2020. สืบค้นเมื่อ 4 October 2020.
3. 1 2  Yves-Marie ROBIN (4 October 2020). "VIDÉO. Que retenir du deuxième référendum sur l'indépendance en Nouvelle-Calédonie ?" (ภาษาฝรั่งเศส). Ouest France.
4. ↑  Mathieu Bock (5 October 2020). Mathilde Durand (บ.ก.). "Référendum en Nouvelle-Calédonie : l'écart se resserre entre loyalistes et indépendantistes" (ภาษาฝรั่งเศส). Europe 1.
17 ถูกแบ่งเป็น 3 กลุ่ม กลุ่มละ 5 โดยเหลือ 2 ในที่นี้ ตัวตั้งคือ 17 ตัวหารคือ 5 ผลหารคือ 3 และเศษคือ 2   
17 = 5 × 3 + 2
ในวิชาเลขคณิต **วิธีหารแบบยุคลิด** เป็นขั้นตอนการหารของจำนวนเต็มสองจำนวน ให้ผลลัพธ์เป็นผลหารและเศษ มีทฤษฎีบทกล่าวว่าผลหารและเศษมีอยู่หนึ่งเดียว และมีสมบัติบางประการ วิธีการหารจำนวนเต็มคำนวณตัวตั้งและตัวหารเป็นผลหารและเศษ วิธีที่รู้จักกันโดยทั่วไปคือการหารยาว การหารจำนวนเต็มเป็นส่วนประกอบสำคัญสำหรับขั้นตอนวิธีการอื่นๆ เช่นขั้นตอนวิธีแบบยุคลิดสำหรับหาตัวหารร่วมมากของสองจำนวน

ตัวอย่างโดยทั่วไป
-----------------

พายแบ่งเป็น 9 ชิ้น มีคน 4 คน แต่ละคนได้พาย 2 ชิ้น เหลืออีก 1 ชิ้น
สมมุติว่าพายชิ้นหนึ่งแบ่งเป็น 9 ชิ้นเล็ก คน 4 คนแบ่งพายเท่าๆ กัน โดยวิธีหารแบบยุคลิด 9 หารด้วย 4 ได้ 2 เศษ 1 นั่นคือแต่ละคนได้พาย 2 ชิ้น เหลือ 1 ชิ้น

ประโยคข้างต้นสามารถยืนยันโดยการคูณ การดำเนินการผกผันของการหาร: ถ้าคนทั้ง 4 ได้พายคนละ 2 ชิ้น แล้วพายที่แจกคนเหล่านี้มีจำนวน 4 × 2 = 8 ชิ้น เมื่อรวมกับอีก 1 ชิ้นที่เหลืออยู่จะได้ 9 ชิ้น ดังนั้น 9 = 4 × 2 + 1

โดยทั่วไป ถ้าจำนวนของชิ้นพายแทนด้วย *a* และจำนวนของคนคือ *b* สามารถแบ่งพายให้ทุกคน คนละเท่าๆกัน โดยแต่ละคนได้พาย *q* ชิ้น (ผลหาร)และพายจำนวน *r* < *b* ชิ้นเหลืออยู่(เศษ) สมการ *a* = *bq* + *r* เป็นจริงทุกกรณี

ถ้าพาย 9 ชิ้นถูกแบ่งให้คน 3 คน แทนที่จะเป็น 4 คน แต่ละคนจะได้พาย 3 ชิ้นและไม่มีพายเหลืออยู่ ในกรณีนี้ เศษเป็นศูนย์ เพราะ 3 *หาร* ลงตัว

การหารแบบยุคลิดขยายกรณีเป็นจำนวนเต็มลบได้โดยใช้สูตรเดียวกัน เช่น −9 = 4 × (−3) + 3 ดังนั้น −9 หารด้วย 4 ได้ −3 เศษ 3 เศษเป็นจำนวนเดียวในสี่จำนวนเหล่านี้ไม่สามารถเป็นลบได้

ประพจน์แสดงทฤษฎีบท
------------------

กำหนดจำนวนเต็ม {\displaystyle a} และ {\displaystyle b} ซึ่งมีค่าไม่เป็นศูนย์ จะมีจำนวนเต็ม {\displaystyle q} และ {\displaystyle r} เพียงหนึ่งคู่เท่านั้นที่ {\displaystyle a=bq+r} และ {\displaystyle 0\leq r<|b|} โดย {\displaystyle |b|} แทนค่าสัมบูรณ์ของ {\displaystyle b}

จำนวนทั้งสี่ที่ปรากฏในทฤษฎีบทนี้มีชื่อดังนี้ {\displaystyle a} เรียก**ตัวตั้ง** {\displaystyle b} เรียก**ตัวหาร**  {\displaystyle q} เรียก**ผลหาร** และ {\displaystyle r} เรียก**เศษ**

การคำนวณผลหารและเศษจากตัวตั้งและตัวหารเรียกว่า**การหาร**หรือ**การหารแบบยุคลิด**เพื่อเลี่ยงความกำกวม ทฤษฎีบทนี้มักกล่าวถึงด้วยชื่อ*ขั้นตอนการหาร* แม้ว่าจะเป็นทฤษฎีและไม่ใช่ขั้นตอนวิธี เพราะการพิสูจน์ก็ให้ขั้นตอนวิธีหารอย่างง่ายสำหรับคำนวณ {\displaystyle q} และ {\displaystyle r}

การหารไม่นิยามถ้า {\displaystyle b=0} ดูหน้าการหารด้วยศูนย์

ตัวอย่าง
--------

* ถ้า *a* = 7 และ *b* = 3 แล้ว *q* = 2 และ *r* = 1 เพราะ 7 = 3 × 2 + 1
* ถ้า *a* = 7 และ *b* = −3 แล้ว *q* = −2 และ *r* = 1 เพราะ 7 = −3 × (−2) + 1
* ถ้า *a* = −7 และ *b* = 3 แล้ว *q* = −3 และ *r* = 2 เพราะ −7 = 3 × (−3) + 2
* ถ้า *a* = −7 และ *b* = −3 แล้ว *q* = 3 และ *r* = 2 เพราะ −7 = −3 × 3 + 2

อ้างอิง
-------

1. ↑  Burton, David M. (2010). *Elementary Number Theory*. McGraw-Hill. pp. 17–19. ISBN 978-0-07-338314-9.
**เจ้าหญิงดารินกา เจ้าหญิงพระชายาแห่งมอนเตเนโกร** (อังกฤษ: Darinka Kvekić) ประสูติเมื่อวันที่ 9 ธันวาคม 2381 ณ ตรีเยสเต (มีพระนามเดิมว่า:ดารินกา คเวคิส) เป็นธิดาของ มาโค คเวคิส และ เจเลเวสตา คิวนิส พระบิดาของพระองค์นั้นเป็นพ่อค้าชาวเซอร์เบีย ซึ่งพระบิดาของพีะองค์นั้นมีฐานะร่ำรวยมาก พระองค์ทรงเสกสมรสกับ ดานิโลที่ 1 เจ้าชายแห่งมอนเตเนโกร เมื่อวันที่ 12 มกราคม 2398 รับพระราชทานพระอิสริยยศ **เจ้าหญิงพระชายาแห่งมอนเตเนโกร** ทั้ง 2 มีพระธิดาเพียงพระองค์เดียวคือ เจ้าหญิงโอลกา 

หลังจากมอนเตเนโกร ยกเลิกตำแหน่ง **อาร์ชบิชอป** ต่อมามอนเตเนโกร จึงมีชื่อใหม่ว่า ราชรัฐมอนเตเนโกร เจ้าหญิงดารินกา ชื่อเป็นคู่อภิเษกสมรสในเจ้าปกครองประเทศมอนเตเนโกร พระองค์แรก พระกรณียากิจของพระองค์นั้นคือ ทรงก่อตั้งศาลความยุติธรรมสำหรับสตรีในประเทศ พระองค์สามารถรีบสั่ง ภาษาละติน ภาษาฝรั่งเศส ภาษาสเปน ภาษารัสเซีย และ ภาษาอิตาลี อีกทั้งพระองค์ยังทรงให้พระสวามีเรียนภาษาฝรั่งเศสและอิตาลีเพิ่มอีกด้วย ซึ่งพระองค์ทรงมีพระดำรัสว่า หากพระสวามีของพระองค์ทรงมีความสามารถทางด้านภาษา อาจจะทำให้ประเทศพัฒนาและสามารถติดต่อกับประเทศอื่นๆได้ๆ ซึ่งต่อมาพระสวามีของพระองค์สิ้นพระชนม์ลง พระเจ้านิกอลาที่ 1 แห่งมอนเตเนโกร พระภาติยะในพระสวามีนั้นกำลังทรงศึกษาอยู่ พระองค์จึงทรงดูแลประเทศ เมื่อพระภาติยะของพระองค์สืบทอดตำแหน่ง ทำให้ให้ มิเลนา วูโกติซ ดำรงตำแหน่งคู่อภิเษกสมรสในเจ้าผู้ปกครองประเทศ พระองค์จึงเสด็จไปประทับพระชนม์ชีพช่วงสุดท้ายที่อิตาลี

อ้างอิง
-------

* The Njegoskij Fund Public Project : Private family archives-based digital documentary fund focused on history and culture of Royal Montenegro.
**เจ้าหญิงตองตา** (Princess of Taungtha; พ.ศ. 2394 - พ.ศ. 2422) ทรงมีพระนามเดิมคือ **เจ้าหญิงศรีประภาเทวี** (Sri Prabha Devi) เจ้าหญิงทรงเป็นเจ้าหญิงแห่งราชวงศ์โก้นบอง

พระประวัติ
----------

เจ้าหญิงศรีประภาเทวี หรือ เจ้าหญิงตองตาทรงเป็นพระราชธิดาลำดับที่ 16 ของพระเจ้ามินดง ซึ่งประสูติแต่เจ้าจอมมารดากอนิทวา พระองค์ประสูติที่พระราชวังอมรปุระ กรุงอมรปุระ ซึ่งขณะนั้นอยู่ในรัชกาลของพระเจ้าพุกามแมง ดังนั้นทรงเป็นพระราชธิดาซึ่งประสูตินอกเศวตฉัตร เจ้าหญิงทรงมีพระเชษฐา พระเชษฐภคินีและพระขนิษฐาร่วมบิดามารดา 9 พระองค์ดังนี้

* เจ้าชายเถ่าซา (พ.ศ. 2386 - พ.ศ. 2422)
* เจ้าหญิงมยินโกน (พ.ศ. 2394 - พ.ศ. 2432)
* เจ้าหญิงตองตา
* เจ้าชายพินเล (พ.ศ. 2396 - พ.ศ. 2422)
* เจ้าชายกอธานี (พ.ศ. 2401 - พ.ศ. 2422)
* เจ้าหญิงปะเดง (พ.ศ. 2401 - หลัง พ.ศ. 2464)
* เจ้าหญิงเมียวคยี (พ.ศ. 2404 - พ.ศ. 2456)
* เจ้าชายปันยา (พ.ศ. 2406 - พ.ศ. 2422)
* เจ้าหญิงมินลัต (พ.ศ. 2407 - ?)
* เจ้าหญิงมินดัต (พ.ศ. 2409 - หลัง พ.ศ. 2464)

เจ้าชายมินดง พระราชบิดาของเจ้าหญิงในขณะนั้นทรงรอบรวมกองกำลังเข้ายึดพระราชอำนาจจากพระเจ้าพุกามแมง ผู้เป็นพระเชษฐา พระองค์สละราชสมบัติในปี พ.ศ. 2396 พระเจ้ามินดงได้ครองราชสมบัติสืบต่อมา พระเจ้ามินดงทรงย้ายราชธานีไปยังกรุงมัณฑะเลย์ ในปีพ.ศ. 2400 ทรงได้รับการอภิบาลในราชสำนักที่มัณฑเลย์ เจ้าหญิงได้รับพระราชทานศักดินา "ตองตา" (Taungtha ) จากพระเจ้ามินดง จึงทำให้มีบรรดาศักดิ์เป็น "เจ้าหญิงแห่งตองตา" และกลายเป็นพระนามที่เรียกขานกันว่า "เจ้าหญิงตองตา"

เกิดความวุ่นวายทางการเมืองในปีสุดท้ายของรัชกาลพระเจ้ามินดง ปี พ.ศ. 2421 พระนางซินผิ่วมะฉิ่น พระมเหสีตำหนักกลางในพระเจ้ามินดง และอัครมหาเสนาบดีในพระเจ้ามินดง คือ เกงหวุ่นมินจี ซึ่งเป็นพันธมิตรของพระนางซินผิ่วมะฉิ่น และเต่งกะด๊ะมินจี เสนาบดีผู้มีอิทธิพลในสภาลุดต่ออีกคนหนึ่ง ได้ก่อการรัฐประหารวังหลวงพม่า พ.ศ. 2421 - 2422 โดยดำเนินการแต่งตั้งเจ้าชายธีบอ หนึ่งในพระโอรสของพระเจ้ามินดง และเป็นพระอนุชาต่างมารดาในเจ้าหญิงตองตา ขึ้นเป็นองค์รัชทายาท พระนางซินผิ่วมะฉิ่นและเกงหวุ่นมินจีดำเนินการจับกุมพระราชโอรส ผู้มีสิทธิในราชบัลลังก์และพระราชธิดารวมถึงเจ้าจอมมารดา บางพระองค์ มาสังหารหมู่เพื่อเปิดทางให้เจ้าชายธีบอขึ้นครองราชย์เป็น พระเจ้าธีบอ ได้โดยง่าย เจ้าหญิงตองตาทรงเป็นหนึ่งในราชนิกูลที่ถูกจับกุมตามคำสั่งของพระนางชินผิ่วมะฉิ่นในวันที่ 6 พฤศจิกายน พ.ศ. 2421 พร้อมพระราชธิดาองค์อื่นๆ ที่พระนางชินผิ่วมะฉิ่นเกรงว่าจะเป็นภัยต่อราชบัลลังก์ โดยเหล่าพระราชโอรสและพระราชธิดาที่ประสูติแต่เจ้าจอมมารดากอนิทวาล้วนถูกจับกุม ซึ่งไม่มีการกล่าวถึงการสิ้นพระชนม์ของเจ้าหญิงตองตา แต่นักประวัติศาสตร์คาดว่าอาจจะทรงถูกปลงพระชนม์ตามคำสั่งของพระนางซินผิ่วมะฉิ่นในราววันที่ 13 - 18 กุมภาพันธ์ พ.ศ. 2422 ณ พระราชวังมัณฑะเลย์ สิริพระชนมายุ 28 พรรษา

อ้างอิง
-------

1. ↑
2. ↑
3. ↑  H. Fielding (สุภัตรา ภูมิประภาส แปล), "ราชินีศุภยาลัต จากนางกษัตริย์สู่สามัญชน", กรุงเทพฯ:มติชน pp. 49; published 2015; ISBN 978-974-02-1439-7
ภาพมุมสูงของท่าเรือตันจุงปรียก สถานที่เกิดเหตุ
**การจลาจลที่ตันจุงปรียก พ.ศ. 2527** เป็นเหตุการณ์ปะทะกันอย่างรุนแรงระหว่างชาวมุสลิมกับเจ้าหน้าที่รัฐเมื่อ 12 กันยายน พ.ศ. 2527 ที่ท่าเรือตันจุงปรียกในจาการ์ตา ทำให้มีผู้เสียชีวิตจำนวนมาก ข้อมูลทางการระบุว่าเสียชีวิต 24 คนและบาดเจ็บ 54 คน แต่ผู้รอดชีวิตกล่าวว่ามีมากกว่านั้น

ความขัดแย้งเกิดจากการที่รัฐบาลต้องการให้ทุกหน่วยงานยอมรับหลักปัญจศีล แต่มีกลุ่มชนที่ไม่พอใจออกมาต่อต้าน โดยมีบริเวณท่าเรือตันจุงปรียกและมัสยิดใกล้เคียงเป็นศูนย์กลาง รัฐบาลจึงส่งทหารเข้ามาปราบปราม เกิดการปะทะกันจนมีทหารถูกทำร้าย ต่อมาทหารที่นับถือศาสนาคริสต์ไปจับชาวมุสลิม 4 คนในมัสยิดในข้อหาทำร้ายทหาร 2 คน เมื่อผู้ถูกจับกุมไม่ยอมให้จับ ทหารได้เข้าไปในพื้นที่สวดมนต์ของมัสยิดโดยไม่ถอดรองเท้าเพื่อจับกุมผู้ต้องสงสัย จึงมีประชาชนออกมาประท้วงให้ปล่อยผู้ถูกจับกุม แต่ทางเจ้าหน้าที่กลับใช้กองพันป้องกันทางอากาศกราดยิงจนมีผู้เสียชีวิต 200 คน 

หลังเหตุการณ์ครั้งนี้ ได้มีการวางเพลิงและวางระเบิดอีกเป็นระลอก เหตุการณ์รุนแรงที่เกิดขึ้นนี้ค่อย ๆ ซาลงเมื่อราว พ.ศ. 2533 ต่อมา หลังจากซูฮาร์โตลงจากตำแหน่ง ได้มีการเรียกร้องให้เปิดเผยรายละเอียดของเหตุการณ์นี้ ทหารที่เกี่ยวข้องหลายนายถูกคณะกรรมการสิทธิมนุษยชนสอบสวน

อ้างอิง
-------

* ไมเคิล ลีเฟอร์. *พจนานุกรมการเมืองสมัยใหม่ในเอเชียตะวันออกเฉียงใต้.* กรุงเทพฯ : สำนักพิมพ์มหาวิทยาลัยธรรมศาสตร์, 2548, หน้า 107.
**เลดี้ส์ มาเฟีย** (อังกฤษ: Ladies Mafia) ประกอบสมาชิก Joyce & Pribpree (จ๊อยซ์ และ พริบพรี) ดูโอหน้าใส Life Style วัยมาพร้อมกับวงแบบ Primitive มีรูปแบบ และ Style ดนตรีที่เป็นเฉพาะตัว มีบรรยากาศของความเป็นธรรมชาติได้อย่างสอดคล้องและลงตัวได้อย่างแท้จริง แตกต่างจากวง Pop ทั่วไป ด้วยการผสมผสานเครื่องดนตรี Primitive 3-4 ชิ้นให้เสียงกังวาล ลึก และ ใส จึงทำให้ความรู้สึกถึงความสุข และการผ่อนคลายอย่างประหลาด 2 สาวศิลปินน้องใหม่ที่มีงานแบบ กึ่ง อินดี้ มีเพลงไพเราะ อารมณ์สดชื่น น่ารัก ชวนฝัน ทำให้เคลิบเคลิ้มและแอบ Sexy เล็กๆ อย่างดูดี มี Style

ประวัติ
-------

**เลดี้ส์ มาเฟีย** (อังกฤษ: Ladies Mafia) หรือ "จ๊อยซ์-พริบพรี"(อรกัญญา ทองเปล่งศรี, เพชรพัณณี สัมภวคุปต์) สองสาวเพื่อนซี้จากโรงเรียนวัฒนาวิทยาลัย เป็นนักร้องดูโอ้ภายใต้สังกัด โซนี่ มิวสิค โดยก่อนหน้านี้เริ่มต้นเข้าสู่วงการโดยทั้งคู่เป็นนางแบบและนักร้องในสังกัด โดโจ ซิตี้ ในเครือ เบเกอรี่ มิวสิค ผ่านการถ่ายแบบหนังสือ katch magazine และเป็นนักร้องดูโอ้ภายใต้ชื่อวงสวูช (Swoosh) ในปี 2545 แต่ไม่ได้เปิดตัวอย่างเป็นทางการ เพราะทางค่ายเริ่มปิดตัวลง โดยมีเพลงที่ออกภายในวง Swoosh คือเพลง ชีวิตมีรสชาติ และเพลง 12 plus

ภายหลังได้มาเป็นศิลปินในสังกัด โซนี่ มิวสิค ออกอัลบั้ม 1 ชุดคือ "Ladies Mafia" โดยมีเพลงที่เป็นที่รู้จัก เช่น ขาดความอบอุ่น (Very Cold), เป็นบ้างไหม (Do U ?) และเพลงเหงาเหงา (L Song)

* **สมาชิก**
	+ จ๊อยส์ อรกัญญา ทองเปล่งศรี (วันเกิด: 5 เมษายน พ.ศ. 2527)
	+ พริบพรี เพชรพัณณี สัมภวคุปต์ (วันเกิด: พ.ศ. 2527)

ผลงาน
-----

### ผลงานเพลง (ค่ายโดโจ ซิตี้)

* ภายใต้ชื่อวง Swoosh (พ.ศ. 2545)

1. เพลง ชีวิตมีรสชาติ
2. เพลง แปลก..แปลก โฆษณา12 plus

ปกอัลบั้ม *Ladies Mafia (เลดี้ส์ มาเฟีย)* (พ.ศ. 2546)
### ผลงานเพลง (ค่ายโซนี่ มิวสิค)

* อัลบั้ม Ladies Mafia (พ.ศ. 2546)

1. Good Morning (Interude)
2. ขาดความอบอุ่น Very Cold
3. Do U? เป็นไงบ้างไหม
4. อาจจะดีกว่านี้นะ If
5. เข้าข้างตัวเองนิดนึง
6. Z-U-Z-ME มีฉันต้องมีเธอ
7. ฉันมีอะไรจะบอก I've something to tell u,come closer
8. L Song เพลงเหงาเหงา
9. Up2U ก็แล้วแต่
10. 0.10am เที่ยงคืนแล้ว
11. bed time (interude)
12. in my place สิ่งที่ฉันทำ

### เพลงอื่นๆ

* เพลง **วันเกิด (a day)** ศิลปิน สครับบ์ (Ladies Mafia ร่วมร้อง)

อ้างอิง
-------

* Ladies Mafia - MThai.com

แหล่งข้อมูลอื่น
---------------

* Ladies Mafia Fanpage
บทความนี้เกี่ยวกับภูมิภาคของเนเธอร์แลนด์ สำหรับประเทศทั้งหมด ดูที่ ประเทศเนเธอร์แลนด์
สำหรับความหมายอื่น ดูที่ ฮอลแลนด์ (แก้ความกำกวม)

**ฮอลแลนด์** (อังกฤษ: Holland) เป็นชื่อที่ใช้เรียกภูมิภาค และอดีตจังหวัดทางตะวันตกของเนเธอร์แลนด์ ตั้งแต่คริสต์ศตวรรษที่ 10 จนถึง 16 ดินแดนฮอลแลนด์เคยเป็นส่วนหนึ่งของดินแดนทางการเมืองของจักรวรรดิโรมันอันศักดิ์สิทธิ์ โดยมีสถานะเป็นรัฐเคานต์ที่ปกครองโดยเคานต์แห่งฮอลแลนด์ เมื่อมาถึงคริสต์ศตวรรษที่ 17 ฮอลแลนด์ก็รุ่งเรืองขึ้นมาเป็นมหาอำนาจทางเศรษฐกิจและการค้าทางทะเลที่รุ่งเรืองกว่าบรรดาจังหวัดอื่น ๆ ในสาธารณรัฐดัตช์

พื้นที่ที่เป็นอดีตรัฐเคานต์แห่งฮอลแลนด์ประกอบด้วยสองจังหวัด คือ จังหวัดนอร์ทฮอลแลนด์และจังหวัดเซาท์ฮอลแลนด์ โดยเป็นที่เป็นที่ตั้งของเมืองสามเมืองที่ใหญ่ที่สุดของเนเธอร์แลนด์ ได้แก่ อัมสเตอร์ดัม เฮก และรอตเทอร์ดาม ฮอลแลนด์มีประชากร 6,583,534 คนในเดือนพฤศจิกายน ค.ศ. 2019 และมีความหนาแน่นที่ 1,203 ตารางกิโลเมตร (464 ตารางไมล์)

นอกจากนั้นคำว่า "ฮอลแลนด์" ใช้ในการเรียกเนเธอร์แลนด์ทั้งหมดด้วย มีหลายประเทศยอมรับชื่อนี้เป็นชื่อประเทศ และชาวดัตช์หลายคนก็ใช้ชื่อนี้ด้วย อย่างไรก็ตาม มีประชากรในเนเธอร์แลนด์บางส่วน (โดยเฉพาะผู้ที่อยู่นอกภูมิภาคฮอลแลนด์หรือฝั่งตะวันตก) ถือว่าชื่อที่ใช้เรียกทั้งประเทศนี้ไม่เป็นที่พึงปรารถนาหรือบิดเบือนความจริง ในเดือนมกราคม ค.ศ. 2020 ทางเนเธอร์แลนด์ยกเลิกการใช้คำว่า *ฮอลแลนด์* สำหรับชื่อทั้งประเทศอย่างเป็นทางการ ซึ่งรวมกับการเปลี่ยนโลโกใหม่จาก "Holland" เป็น "NL"

เศรษฐกิจ
--------

ภูมิภาคนี้มีผลิตภัณฑ์มวลรวมในประเทศ (จีดีพี) ใน ค.ศ. 2019 อยู่ที่ 330,746 ล้านยูโร

อ้างอิง
-------

1. 1 2  "CBS Statline". เก็บจากแหล่งเดิมเมื่อ 2017-08-03. สืบค้นเมื่อ 2020-01-10.
2. 1 2 3  G. Geerts & H. Heestermans, 1981, *Groot Woordenboek der Nederlandse Taal. Deel I*, Van Dale Lexicografie, Utrecht, p 1105
3. ↑  Netherlands vs. Holland เก็บถาวร 2020-11-24 ที่ เวย์แบ็กแมชชีน, *Netherlands Board of Tourism & Conventions*
4. ↑  "Holland or the Netherlands?". Dutch Embassy in Sweden. คลังข้อมูลเก่าเก็บจากแหล่งเดิมเมื่อ 27 October 2016. สืบค้นเมื่อ 15 December 2012.
5. ↑  Romano, Andrea (January 7, 2020). "The Netherlands Will No Longer Be Called Holland". *Travel + Leisure* (ภาษาอังกฤษ). สืบค้นเมื่อ 2022-02-05.
6. ↑  "Database - National accounts - Eurostat". Ec.europa.eu. เก็บจากแหล่งเดิมเมื่อ 2019-06-23. สืบค้นเมื่อ 2021-11-24.

คอมมอนส์ มีภาพและสื่อเกี่ยวกับ:  
**ฮอลแลนด์**

พิกัดภูมิศาสตร์: 52°15′00″N 4°40′01″E﻿ / ﻿52.250°N 4.667°E﻿ / 52.250; 4.667

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| หอสมุดแห่งชาติ | 
* เยอรมนี

 |
| อื่น ๆ | 
* มิวสิกเบรนซ์ พื้นที่

 |
**เลดีเมย์ อเบล สมิธ** (อังกฤษ: Lady May Abel Smith) (พระนามเดิม:เจ้าหญิงเมย์แห่งเท็ค และ เลดีเมย์ เคมบริดจ์) ประสูติเมื่อวันที่ 23 มกราคม ค.ศ. 1906 ณ เซอร์รีย์ เป็นพระธิดาพระองค์ใหญ่ใน เจ้าหญิงเคาน์เตสแห่งแอธโลน และ เอิร์ลที่ 1 แห่งแอธโลน เป็นพระนัดดาใน เจ้าฟ้าดยุกแห่งออลบานี พระราชปนัดดาใน ราชินีนาถวิกตอเรีย พระภาติยะใน สมเด็จพระราชินีมาเรีย และยังมีศักดิ์เป็นพระญาติใน อดีตสมเด็จพระราชินีนาถเบียทริกซ์ และ คาร์ลที่ 16 กุสตาฟ

ในปี ค.ศ. 1917 เจ้าหญิงเมย์แห่งเท็ค ทรงมีพระประสงค์จะสละพระอิสริยยศ **เจ้าหญิงแห่งเท็ค** และเปลี่ยนพระนามเป็น **เลดีเมย์ เคมบริดจ์**

เสกสมรส
-------

เลดีเมย์ เคมบริดจ์ หรืออดีตเจ้าหญิงเมย์แห่ง้เท็ค ทรงเสกสมรสกับ เซอร์เฮนรี อเบล สมิธ เมื่อวันที่ 24 ตุลาคม ค.ศ. 1931 งานจัดขึ้นที่ ซัสเซกซ์ โดยมีเพื่อนเจ้าสาวคือ ราชินีนาถเอลิซาเบธที่ 2 โรสแมรี แฮมิลตัน เฟรย์เซอร์ เจนิเฟอร์ และ คาเทรีน แองกิตัน เลดีแมรี วิทย์ลีย์ หลังจากเสกสมรส ทรงเปลี่ยนพระนามที่ **เลดีเมย์ อเบล สมิธ** มีพระบุตรดังนี้

1. แอนน์ ลิดเดลล์-เกรนเจอร์
2. ริชาร์ด อเบล สมิธ
3. เอลิซาเบธํ ไวสต์

โดยภายหลังนั้น เลดีเมย์และครอบครัวได้อาศัยในลอนดอน และไม่ได้ออกงานในฐานะพระราชวงศ์ใดๆ แต่จะร่วมพระราชพิธีสำคัญๆ อาทิ การเสด็จขึ้นครองราชย์ของ ราชินีนาถเอลิซาเบธที่ 2 ร่วมถึงอภิเษกสมรสของ เจ้าฟ้าชายชาร์ลส์ กับ เลดี้ไดอานา

ระหว่างปี ค.ศ. 1958 ถึง ค.ศ. 1966 ผู้เป็นสามีในรับตำแหน่ง ผู้ว่ารัฐควีนส์แลนด์ ก่อนจะเกษียณในปี ค.ศ. 1975 ต่อมา เซอร์เฮนรี อเบล สมิธ ได้เสียชีวิตลงในปี ค.ศ. 1993 และหลังจากนั้นเมื่อวันที่ 29 พฤษภาคม ค.ศ. 1994 เลดีเมย์ สมิธ ได้สิ้นพระชนม์ลงด้วยพระชันษา 88 ปี พระศพถูกฝังในสุสานหลวง มีพระราชวงศ์อังกฤษเสด็จมาอาทิ เจ้าชายดยุกแห่งกลอสเตอร์ เจ้าหญิงเลดีโอกิลวี เป็นตัวแทนพระราชวงศ์เข้าร่วมงานพระศพ

* เลดีเมย์ อเบล สมิธ มีศักดิ์เป็นยายของ เอียน ลิดเดลล์-เกรนเจอร์ สมาชิกรัฐสภาแห่งสหราชอาณาจักร

อ้างอิง
-------

* "Lady May Helen Emma Abel Smith". National Portrait Gallery, London.
* Kelly's Handbook, 1969, p.114, re Sir Henry Abel-Smith
* Through his marriage to her paternal aunt Princess Mary of Teck, while he was her first cousin once removed through her mother, Princess Alexander of Teck
* "The Queen Mother in pictures - The royal wedding group photograph". Daily Telegraph. Retrieved 26 March 2018.
* "The Royal Wedding of Lady May Cambridge 1931". British Pathe.
* "The Wedding of Lady May Cambridge and Henry Abel Smith". National Portrait Gallery, London.
* "Court Circular". Independent. 10 June 1994.
**เดบบี เรย์โนลส์** (อังกฤษ: Debbie Reynolds) ชื่อเกิด **แมรี ฟรานเซส เรย์โนลส์** (อังกฤษ: Mary Frances Reynolds ; 1 เมษายน ค.ศ. 1932 – 28 ธันวาคม ค.ศ. 2016) เป็นนักแสดง นักร้อง นักธุรกิจ นักประวัติศาสตร์ภาพยนตร์ และนักมนุษยธรรมชาวอเมริกัน เธอแจ้งเกิดกับบท เฮเลน เคน ในภาพยนตร์ปี ค.ศ. 1950 เรื่อง *Three Little Words* ซึ่งเธอได้รับการเสนอชื่อเข้าชิงรางวัลลูกโลกทองคำ สาขานักแสดงหน้าใหม่ยอดเยี่ยม อย่างไรก็ตามบทนำแรกของเธอคือบท เคที เซลเดน จากเรื่อง *Singin' in the Rain* ในปี ค.ศ. 1952 ขณะที่เธออายุ 19 ปี ผลงานอื่นที่ประสบความสำเร็จเช่น *The Affairs of Dobie Gillis* (1953), *Susan Slept Here* (1954), *Bundle of Joy* (เสนอชื่อชิงลูกโลกทองคำ 1956), *The Catered Affair* (ชนะนักแสดงสมทบรางวัลสมาคมนักวิจารณ์อเมริกา 1956 ), และ *Tammy and the Bachelor* (1957) ที่เธอได้ร้องเพลง "Tammy" ที่ขึ้นอันดับ 1 บนชาร์ตบิลบอร์ด ในปี ค.ศ. 1959 เธอออกอัลบั้มป็อปที่ชื่อ *Debbie*

เธอแสดงในเรื่อง *How the West Was Won* (1963) และ *The Unsinkable Molly Brown* (1964), ผลงานภาพยนตร์อัตชีวประวัติของ มอลลี บราวน์ ซึ่งจากเรื่องนี้ทำให้เธอได้รับการเสนอชื่อเข้าชิงรางวัลออสการ์สาขานักแสดงนำหญิงยอดเยี่ยม ผลงานภาพยนตร์อื่นของเธอได้แก่ *The Singing Nun* (1966), *Divorce American Style* (1967), *What's the Matter with Helen?* (1971), *Mother* (เสนอชื่อลูกโลกทองคำ 1996) และ *In & Out* (1997) เรย์โนลส์ยังเป็นนักแสดงคาบาเรต์ ในปี ค.ศ. 1979 เธอก่อตั้งเดบบีเรย์โนลส์แดนซ์สตูดิโอในนอร์ทฮอลลีวูด ซึ่งยังคงเปิดอยู่ในทุกวันนี้

วันที่ 28 ธันวาคม ค.ศ. 2016 เสียชีวิตด้วยอาการเส้นเลือดในสมองแตก หลังจากที่ลูกสาวของเธอ แคร์รี ฟิชเชอร์เสียชีวิตก่อนหน้านั้น 1 วัน

อ้างอิง
-------

1. ↑  Lowry, Brian (December 28, 2016). "Debbie Reynolds, 'Singin' in the Rain' star, dies at 84". *CNN*. สืบค้นเมื่อ December 29, 2016.
2. ↑  "Obituary: Debbie Reynolds, a wholesome Hollywood icon". *BBC*. December 29, 2016. สืบค้นเมื่อ December 29, 2016.
3. ↑  Studio website เก็บถาวร 2015-11-26 ที่ เวย์แบ็กแมชชีน Retrieved August 27, 2015
สำหรับนักมวยปล้ำชาวอเมริกัน ดูที่ คลิฟฟ์ คอมป์ตัน
โดมิโน
**โดมิโน** (อังกฤษ: domino) เป็นกลุ่มเกมที่ใช้แผ่นกระเบื้อง (tile) ที่เล่นด้วยแผ่นกระเบื้อง "โดมิโน" รูปสี่เหลี่ยมผืนผ้า โดมิโนแต่ละชิ้นเป็นแผ่นกระเบื้องรูปสี่เหลี่ยมผืนผ้าโดยมีเส้นแบ่งหน้าเป็นปลายรูปสี่เหลี่ยมจัตุรัสสองด้าน ปลายแต่ละด้านทำเครื่องหมายด้วยจุดจำนวนหนึ่ง (เรียกว่า พิพ นิพหรือดอบ) หรือว่างไว้ ด้านหลังของโดมิโนในชุดเหมือนกันทั้งหมด คือ ว่างไว้หรือมีการออกแบบร่วมกันบางอย่าง ชิ้นเกมโดมิโนรวมกันเป็นชุดโดมิโน ซึ่งบางทีเรียกว่า "เด๊ก" หรือ "แพ็ก" ชุดโดมิโนแบบจีน-ยุโรปดั้งเดิมประกอบด้วยโดมิโน 28 ชิ้น โดยมีจำนวนจุดทุกแบบระหว่าง 0 ถึง 6 จุด ชุดโดมิโนเป็นอุปกรณ์เล่นเกมทั่วไป คล้ายกับไพ่หรือลูกเต๋าตรงที่สามารถเล่นโดมิโนได้หลายอย่างโดยใช้ชุดโดมิโน

มีการกล่าวถึงโดมิโนแรกสุดจากราชวงศ์ซ่งของจีน โดมิโนสมัยใหม่ปรากฏในประเทศอิตาลีระหว่างคริสต์ศตวรรษที่ 18 แต่ยังไม่ทราบว่าโดมิโนจีนพัฒนาไปเป็นเกมสมัยใหม่อย่างไร มิชชันนารีอิตาลีในประเทศจีนอาจเป็นผู้นำเกมดังกล่าวเข้าสู่ทวีปยุโรป

อ้างอิง
-------

1. ↑  Lo, Andrew. "The Game of Leaves: An Inquiry into the Origin of Chinese Playing Cards," *Bulletin of the School of Oriental and African Studies*, University of London, Vol. 63, No. 3 (2000): 389-406.
2. ↑  Rodney P. Carlisle (2 April 2009). *Encyclopedia of Play*. SAGE. p. 181. ISBN 978-1-4129-6670-2. สืบค้นเมื่อ 5 October 2012.
**นูมมิ ราเพช** (ภาษาสวีเดน: [ˈnǒːmɪ raˈpasː] ( ฟังเสียง); สกุลเดิม:  **โนเรน**; เกิดเมื่อวันที่ 28 ธันวาคม ค.ศ. 1979) เป็นนักแสดงชาวสวีเดน เธอได้รับชื่อเสียงในระดับนานาชาติจากการแสดงเป็น ลิสเบธ ซาแลนเดอร์ ในภาพยนตร์สวีเดนที่ดัดแปลงจากนวนิยายชุด *มิลเลนเนียม* (2009) ได้แก่ *ขบถสาวโค่นทรชน: รอยสักฝังแค้น*, *ขบถสาวโค่นทรชน: โหมไฟสังหาร* และ *ขบถสาวโค่นทรชน: ปิดบัญชีคลั่ง* และเธอก็กลายเป็นนักแสดงที่ได้รับการยอมรับในภาพยนตร์อเมริกัน

สำหรับการแสดงของเธอในภาพยนตร์ชุด *มิลเลนเนียม* ทำให้เธอได้รับรางวัล Nymphe d'Ors สองรางวัล, รางวัล Swedish Guldbagge และรางวัล Satellite สาขานักแสดงนำหญิงยอดเยี่ยม และได้รับการเสนอชื่อเข้าชิงรางวัลแบฟตา, รางวัลเอ็มมีนานาชาติและรางวัลภาพยนตร์ยุโรป เธอยังแสดงเป็น แอนนา ใน *เดซีไดมอนด์* (2007), ลีนา ใน *บียอนด์* (2010), แอนนา ใน *เดอะมอนิเตอร์* (2011), มาดาม ซิมซา เฮรอน ใน *เชอร์ล็อค โฮล์มส์ เกมพญายมเงามรณะ* (2011), อลิซาเบธ ชอว์ ใน *โพรมีธีอุส* (2012), เบียทริซ ใน *แค้นได้ตายไม่เป็น* (2013), นาเดีย ใน *เงินเดือด* (2014), ไรซา เดมิโดวา ใน *อำมหิตซ่อนโลก* (2015) และแสดงนำเป็นเจ็ดคนใน *7 เป็น 7 ตาย* (2017)

อ้างอิง
-------

1. ↑  Noomi Rapace Pronunciation in Swedish audio link (Retrieved 10 June 2012)
2. ↑  Karen Olsson, Noomi Rapace Arrives in Hollywood, by Way of Outer Space เก็บถาวร 24 สิงหาคม 2017 ที่ เวย์แบ็กแมชชีน, *The New York Times Magazine*, 27 May 2012, p. 26.
**อันดับปลาเข็ม** เป็นอันดับของปลากระดูกแข็งจำพวกหนึ่ง ใช้ชื่อวิทยาศาสตร์ว่า Beloniformes

มีลักษณะโดยรวม คือ เป็นปลาขนาดเล็ก มักว่ายรวมฝูงหรือหากินกันบริเวณผิวน้ำ เมื่อตกใจสามารถกระโดดหรือเหินขึ้นเหนือผิวน้ำได้สูงและไกลเหมือนการบินของนกหรือแมลงได้ในบางวงศ์ มีลำตัวยาวมาก ยกเว้นในบางวงศ์ ลำตัวค่อนข้างยาว ลำตัวรูปเหลี่ยม ครีบท้องอยู่ตรงข้ามครีบก้นค่อนไปทางด้านท้ายของลำตัว ครีบหูอยู่ระดับสูงของลำตัว ครีบท้องอยู่ในตำแหน่งท้องริมฝีปากบนและริมฝีปากล่างอาจยื่นยาว ถ้าไม่ยื่นยาวครีบหูหลังท้อง และครีบหางอาจขยายออกไป มีเกล็ดเป็นแบบขอบบางเรียบ

แบ่งออกเป็น 5 วงศ์ พบได้ทั้งในทะเล, น้ำกร่อย และน้ำจืด ในเขตอบอุ่นและเขตร้อนทั่วโลก ได้แก่

* **Adrianichthyidae**
* **Scomberesocidae**
* **Belonidae**
* **Exocoetidae**
* **Hemiramphidae**

โดยสามารถแบ่งออกเป็นอันดับย่อยและวงศ์ใหญ่ต่าง ๆ ได้อีก (ดูในตาราง)

อ้างอิง
-------

1. ↑  "Order Beloniformes". คลังข้อมูลเก่าเก็บจากแหล่งเดิมเมื่อ 2018-04-16. สืบค้นเมื่อ 2012-04-30.
2. ↑  จาก itis.gov (อังกฤษ)

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Beloniformes***
"**เร็กกิงบอล**" (อังกฤษ: Wrecking Ball) เป็นเพลงของนักร้องอเมริกัน ไมลีย์ ไซรัส จากสตูดิโออัลบั้มที่สี่ *แบงเกอซ์* (2013) เพลงออกจำหน่ายวันที่ 25 สิงหาคม ค.ศ. 2013 โดยสังกัดอาร์ซีเอเรเคิดส์ เป็นซิงเกิลที่สองของอัลบั้ม เพลงเขียนโดยโมเซลลา สเตฟาน มอชชีโอ ซาชา สการ์เบ็ก ลูคัสซ์ ก็อตต์วอลด์ และเฮนรี รัสเซลล์ วอลเตอร์ สองคนหลังเป็นผู้ผลิตเพลง "เร็กกิงบอล" เป็นเพลงป็อปบัลลาด เนื้อเพลงบรรยายเกี่ยวกับความสัมพันธ์ที่พังทลายลง

"เร็กกิงบอล" ได้รับการวิจารณ์โดยทั่วไปเป็นที่ชื่นชอบ นักวิจารณ์เพลงยกย่องเนื้อหาในเพลงและกระบวนการผลิตเพลงโดยรวม อย่างไรก็ตาม นักวิจารณ์สงสัยว่าการสื่ออารมณ์ของไมลีนั้นเหมือนจริงหรือไม่ เนื่องจากเธอเพิ่งมีข้อถกเถียงเกี่ยวกับภาพลักษณ์ของเธอที่ดูยั่วยวนมากขึ้น เพลงเปิดตัวที่อันดับห้าสิบบนบิลบอร์ดฮอต 100 ต่อมาได้เป็นซิงเกิลอันดับหนึ่งเพลงแรกในสหรัฐอเมริกา หลังจากมิวสิกวิดีโอออกอากาศ เพลงยังอยู่อันดับหนึ่งในสัปดาห์ต่อมา หลังจากนั้นเก้าสัปดาห์ เพลงกลับไปขึ้นอันดับหนึ่งอีกครั้ง และถือว่ามีช่องว่างที่ยาวนานที่สุดระหว่างสัปดาห์ที่ขึ้นอันดับหนึ่งในประวัติศาสตร์ชาร์ตบิลบอร์ดฮอต 100 นับถึงเดือนมกราคม ค.ศ. 2014 "เร็กกิงบอล" ขายได้ 3 ล้านชุดในสหรัฐอเมริกา ในต่างประเทศ เพลงติดชาร์ตสูง ขึ้นอันดับหนึ่งในแคนาดา สเปน และสหราชอาณาจักร และติดสิบอันดับแรกในยุโรปและโอเชียเนีย

มิวสิกวิดีโอเพลง "เร็กกิงบอล" ออกอากาศวันที่ 9 กันยายน ค.ศ. 2013 แสดงฉากถ่ายใบหน้าไซรัสร้องไห้ทั้งน้ำตา ทำให้นึกถึงมิวสิกวิดีโอเพลง "น็อตธิงคอมแพส์ 2 ยู" ของชิเนด โอคอนเนอร์ สลับกับฉากไซรัสเปลือยกำลังเหวี่ยงตัวเองบนลูกตุ้มเหล็ก (wrecking ball) นักวิจารณ์แบ่งออกตามความคิดเห็นต่อวิดีโอ รู้สึกว่าเพลงนี้ดูยั่วยวนกว่าซิงเกิลก่อนหน้า "วีแคนต์สต็อป" "เร็กกิงบอล" เคยครองสถิติเพลงที่มียอดผู้ชมมากที่สุดใน 24 ชั่วโมงแรกบันทึกโดยวีโว ด้วยยอดผู้ชม 19.3 ล้านครั้ง และยังคงครองสถิติเป็นวิดีโอที่มียอดผู้ชมเกิน 100 ล้านครั้งเร็วที่สุด ในงานประกาศรางวัลเอ็มทีวียุโรปมิวสิกอะวอดส์ 2013 ไซนัสได้รับรางวัลวิดีโอยอดเยี่ยม และรางวัลวิดีโอแห่งปีในงานเอ็มทีวีวิดีโอมิวสิกอะวอดส์ 2014 หลังจากประสบความสำเร็จ ไซรัสได้รับรางวัลวิดีโอยอดเยี่ยมที่สุดในโลกในงานประกาศรางวัลเวิลด์มิวสิกอะวอดส์ 2014 ในมอนเต คาร์โล นับถึงเดือนเมษายน ค.ศ. 2015 "เร็กกิงบอล" มียอดผู้ชม 760 ล้านครั้งบนยูทูบ และเป็นวิดีโอที่มีผู้ชมสูงสุดอันดับที่สิบหก ไซรัสแสดงเพลง "เร็กกิงบอล" ในการแสดงสดหลายครั้ง รวมถึงเทศกาลไอฮาร์ตมิวสิกเฟสติวัล และในรายการ*แซตเทอร์เดย์ไนต์ไลฟ์* หนึ่งตอน

อ้างอิง
-------

1. ↑  "Most Viewed Videos of All Time (Over 100 million views)". YouTube. สืบค้นเมื่อ April 14, 2015.
**หยุนเสียน หมอหญิงวังจักรพรรดิ** (อังกฤษ:The Imperial Doctress) เป็นละครโทรทัศน์ที่กล่าวถึงประวัติของถาน หยุนเสียน นำแสดงโดย หลิว ซือซือ, ฮั่ว เจี้ยนหัว, หวง ซวน ออกอากาศทาง ช่องเวิร์คพอยท์ ในไทย ปัจจุบันได้อวสานลงแล้ว (มีรีรันช่องเวิร์คพอยท์ วันเสาร์-อาทิตย์ เวลาประมาณ1:00น. ปี2560-2561)

เนื้อเรื่อง
-----------

ในสมัยราชวงศ์หมิงตอนกลาง ถาน หยุนเสียน เป็นหมอสตรีเพียงคนเดียวในแผ่นดิน ซึ่งในช่วงนั้น ปรัชญาความคิด ของเฉิงจูหลี่เสวียเฟื่องฟู ธรรมเนียมประเพณีโบราณจึงต้องปฏิบัติตามอย่างเคร่งครัด ทำให้ผู้หญิงที่มีฐานะต่ำต้อย คุณหนูตระกูลสูงศักดิ์ห้ามปรากฏตัวในวงสังคมตามใจปรารถนา ห้ามรับราชการ ห้ามเป็นแพทย์ และถึงแม้จะเจ็บป่วย ก็ต้องเคารพแนวคิดที่ว่าชายหญิงไม่เท่าเทียมกัน จึงไม่สามารถให้แพทย์ผู้ชายรักษาอาการป่วยได้ ส่วนผู้หญิงที่เป็นแพทย์พื้นบ้านรักษาโรคทั่วไปหรือทำคลอด กลับถูกมองว่าเป็นผู้หญิงไร้ประโยชน์ คนชั่ว คนเลว คนที่ชั่วและคนเลวจนคนทั่วไปรู้สึกรังเกียจและขยะแขยงเหมือนที่ขยะแขยงซากศพ เธอจะเอาตัวรอดกับช่วงเวลานั้นได้อย่างไร

นักแสดงนำ
---------

* หลิว ซือซือ รับบท ถาน หยุนเสียน
* ฮั่ว เจี้ยนหัว รับบท จู ฉีเจิ้น
* หวง ซวน รับบท จู ฉีอี้
* หลี่ เฉิงหยวน เฉียนฮองเฮา
* จีน่า จิน รับบท หวัง เหม่ยหลิน
* เหอ ฉิง รับบท จักรพรรดินีซุน

อ้างอิง
-------
**บริษัทเอกอนจำกัด** (ดัตช์: *Aegon N.V.*) เป็นบริษัทเนเธอร์แลนด์ที่ให้บริการด้านประกันชีวิต บำนาญ และการบริหารสินทรัพย์ มีสำนักงานใหญ่อยู่ที่นครเดอะเฮก ประเทศเนเธอร์แลนด์ มีพนักงานประมาณ 26,000 คนทั่วโลก (ค.ศ. 2020) และให้บริการลูกค้ากว่าหนึ่งล้านคน เอกอนเป็นบริษัทที่จดทะเบียนในตลาดหลักทรัพย์ยูโรเน็กซต์อัมสเตอร์ดัม

ประวัติ
-------

เอกอน ก่อตั้งขึ้นเมื่อปี ค.ศ. 1983 เกิดจากควบรวมกิจการของบริษัท AGO Holding และบริษัท Ennia ต่อมา เอกอนเข้าซื้อกิจการของกองทุน Scottish Equitable เมื่อปี ค.ศ. 1994 ในสหราชอาณาจักร และอีก 4 ปีต่อมาก่อตั้งบริษัทประกันภัยสโตนบริดจ์อินเตอร์เนชันนอลเพื่อทำตลาดด้านประกันส่วนบุคคลคุ้มครองอุบัติเหตุ สุขภาพ และการว่างงาน

ในปี ค.ศ. 1999 เอกอนได้เข้าซื้อธุรกิจประกันของ Guardian Royal Exchange และทรานส์อเมริกา คอร์ปอเรชัน จากนั้นในปี ค.ศ. 2007 ได้ซื้อบริษัทประกันในเครือของเมอร์ริล ลินช์ สองบริษัทเป็นมูลค่ากว่า 1.3 พันล้านดอลลาร์สหรัฐ

เมื่อเกิดวิกฤตหนี้สาธารณะในยุโรปขึ้นในปี ค.ศ. 2008 รัฐบาลเนเธอร์แลนด์และธนาคารแห่งชาติเนเธอร์แลนด์ต้องอัดฉีดทุน 3 พันล้านยูโรเพื่อให้ผ่านพ้นวิกฤตไปได้ ก่อนที่บริษัทจะจ่ายเงินคืนให้กับรัฐบาลเนเธอร์แลนด์ได้สำเร็จเมื่อเดือนมิถุนายน ค.ศ. 2011 พร้อมกับดอกเบี้ยอีก 1.1 พันล้านยูโร

วันที่ 3 สิงหาคม ค.ศ. 2011 เอกอน สหรัฐอเมริกา ประกาศว่าธุรกิจต่าง ๆ จะถูกรวมให้อยู่ภายใต้ชื่อเดียวกันคือ ทรานส์อเมริกา โดยมีธุรกิจสำคัญได้แก่ ประกันชีวิต การลงทุน และการเกษียณอายุ

กิจการ
------

ธุรกิจหลักของเอกอนคือประกันชีวิต บำนาญ การออม การบริหารสินทรัพย์ และยังดำเนินกิจการด้านธนคารด้วยเล็กน้อย มีการดำเนินธุรกิจหลัก ๆ อยู่ที่สหรัฐอเมริกา เนเธอร์แลนด์ และสหราชอาณาจักร และยังมีสาขาในหลายประเทศ ทั้งแคนาดา บราซิล เม็กซิโก ฮังการี โปแลนด์ โรมาเนีย สโลวาเกีย เช็กเกีย ตุรกี สเปน จีน ญี่ปุ่น อินเดีย รวมถึงประเทศไทยด้วยโดยบริหารงานภายใต้บริษัท เอกอน อินไซท์ ประเทศไทย

อ้างอิง
-------

1. 1 2 3 4 5 6 7  "2017 Annual Report" (PDF). *Aegon Investor Relations*. คลังข้อมูลเก่าเก็บจากแหล่งเดิม (PDF)เมื่อ March 23, 2018. สืบค้นเมื่อ July 4, 2018.
2. ↑  Aegon plans further deals after GRE buy Independent, 13 August 1999
3. ↑  "Transamerica History". *www.transamerica.com*. คลังข้อมูลเก่าเก็บจากแหล่งเดิมเมื่อ 2013-04-01. สืบค้นเมื่อ 20 July 2018.
4. ↑  Aegon buys Merrill Lynch insurance companies for $1.3bn Marketwatch, 13 August 2007
5. ↑  Government reinforces AEGON’s capital position by EUR 3 billion เก็บถาวร ธันวาคม 3, 2008 ที่ เวย์แบ็กแมชชีน De Nederlandische Bank, 28 October 2008
6. ↑

แหล่งข้อมูลอื่น
---------------

* เว็บไซต์ทางการ
สำหรับความหมายอื่น ดูที่ นุ่น (แก้ความกำกวม)

**นุ่น** ชื่ออื่น ง้าว งิ้วน้อย งิ้วสร้อย งิ้วสาย (เหนือ) เป็นไม้ยืนต้นขนาดกลาง ลำต้นสูงประมาณ 10–15 เมตร ใบเป็นใบประกอบแบบนิ้วมือ ผลอ่อนสีเขียวลักษณะยาว ๆ คล้ายผลแตงกวา แต่มีขนาดใหญ่กว่า เมื่อแก่จะเปลี่ยนเป็นสีน้ำตาล เนื้อข้างในเป็นปุยและมีเมล็ดสีดำจำนวนมาก ลำต้นและกิ่งก้านสีเขียว มีหนามสั้น ๆ ที่โคนต้น กิ่งทอดขนานกับพื้น ทิ้งใบในฤดูแล้ง ดอกสีขาวนวล ผลทรงรูปกระสวย ออกผลช่วงเดือน กุมภาพันธ์-เมษายน

ประโยชน์
--------

ส่วนที่ใช้เป็นอาหาร ฝักอ่อนมาก ๆ เนื้อในซึ่งยังไม่เปลี่ยนเป็นปุยนุ่นใช้เป็นอาหาร หรือจะกินสด ๆ หรือใส่แกง ใช้ปุยในผลแก่ยัดหมอน ฟูก ชาวบ้านป่ามักนำไปใช้เป็นส่วนประกอบหนึ่งของเชื้อไฟใน "ตะบันไฟ" เมล็ดใช้สกัดเป็นน้ำมันพืช กากที่เหลือใช้เป็นวัตถุดิบในอุตสาหกรรมอาหารสัตว์ ไส้นุ่น ใช้เพาะเห็ดฟาง เนื้อไม้นุ่น ทำกระสวยทอผ้า เยื่อกระดาษ ส้นรองเท้า ราก ใช้ประโยชน์ในทางการแพทย์ ชาวกะเหรี่ยงนำช่อดอกอ่อน ลวกกินกับน้ำพริก ปุยนุ่นที่แกะออกจากเมล็ดนำมายัดหมอนหรือที่นอน

สรรพคุณทางยา
------------

สรรพคุณทางสมุนไพร เปลือกมีแทนนิน แก้ท้องเสีย แก้บิด ราก ขับปัสสาวะ

สมุดภาพ
-------

* ลำต้นลำต้น
* หนามหนาม
* ลูกนุ่นลูกนุ่น

อ้างอิง
-------

1. ↑  ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม เก็บถาวร 2021-06-04 ที่ เวย์แบ็กแมชชีน
**"หยุดเข็มนาฬิกา…แค่นาทีเดียว"** เป็นซิงเกิลที่ 3 ของ นิว-จิ๋ว คู่ศิลปินดูโอจากเวทีเดอะสตาร์ ค้นฟ้าคว้าดาว จากอัลบั้ม *Signature* ประพันธ์เนื้อร้องโดย สีฟ้า (นิ่ม สีฟ้า) แต่งทำนองโดย อภิไชย เย็นพูนสุข และเรียบเรียงโดย สุวัธชัย สุทธิรัตน์

เนื้อหาของเพลง
--------------

เนื้อหาของเพลงนั้น เป็นเรื่องราวของการจากลา ซึ่งนิว จิ๋ว ตีความเนื้อเพลงเป็นการจากลาความรัก 2 รูปแบบ จึงแบ่งกันร้องเต็มๆ ตั้งแต่ต้นจนจบ เหมือนเล่าหนังคนละม้วน แล้วค่อยมาเจอกันด้วยไลน์ประสานในท่อนสุดท้ายของเพลง

ท่อนที่ "นิว" ร้องคือ "การสูญเสียของรัก" ส่วน "จิ๋ว" คือ "การสูญเสียแบบไม่มีวันได้พบกันอีก" ด้วยน้ำเสียงของ "นิว" ที่เต็มไปด้วยอารมณ์ น้ำเสียงของ"จิ๋ว" เข้มแข็ง เหมือนจะสู้ไหวแต่แฝงความอ่อนแอ เมื่อรู้ว่าต้องสูญเสีย แต่ทำใจไม่ได้ จึงอยากหยุดเข็มนาฬิกาไว้

การตอบรับ
---------

เพลง **หยุดเข็มนาฬิกา…แค่นาทีเดียว** ออกจำหน่ายในวันที่ 3 เมษายน พ.ศ. 2556 ติดอันดับสูงสุดที่ 90 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 6 กรกฎาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี

### ชาร์ต

| ชาร์ต (พ.ศ. 2554) | อันดับสูงสุด |
| --- | --- |
| อีเอฟเอ็ม ชาร์ต 94 ท็อป แอรเพลย์ | 60 |
|

อ้างอิง
-------

1. ↑  ใหม่เพลงที่เพราะที่สุดและฮิตที่สุด 94 อันดับสัปดาห์ล่าสุดจากคลื่นแรงโดนใจวัยรุ่น อีเอฟเอ็ม Hot New Chart EFM 94 เพลงฮิต 94 เพลง ประจำวันที่ 6 กรกฎาคม 2556
นูกูโอโรตั้งอยู่ในมหาสมุทรแปซิฟิกนูกูโอโรนูกูโอโรตำแหน่งของนูกูโอโรในมหาสมุทรแปซิฟิก
**นูกูโอโร** (โปนเปย์: *Nukuoro*) เป็นอะทอลล์ในสหพันธรัฐไมโครนีเซีย และเป็นหนึ่งในเทศบาลของรัฐโปนเปย์ โดยตั้งอยู่ใต้ที่สุดเป็นอันดับสองรองจากกาปีงามารางี ซึ่งทั้งสองอะทอลล์ต่างเป็นพื้นที่ส่วนนอกของพอลินีเซีย ข้อมูลเมื่อ 2007[update] นูกูโอโรมีประชากรทั้งสิ้น 372 คน แม้ว่าประชากรหลายร้อยคนจะอาศัยอยู่บนเกาะโปนเปย์ ประมง, สัตวบาล และเกษตรกรรม (เผือกและมะพร้าวตากแห้ง) เป็นอาชีพหลักของประชาชนบนเกาะ โครงการล่าสุดอย่างการทำฟาร์มมุกสีดำจากหอยนางรมกลายเป็นกิจการที่ประสบความสำเร็จและสร้างรายได้ให้กับประชากรบนอะทอลล์

นูกูโอโรอยู่ห่างไกล ไม่มีสนามบิน และเรือโดยสารเดินทางอย่างไม่เป็นประจำหนึ่งครั้งในทุก ๆ หลายเดือน เกาะแห่งนี้ไม่มีการท่องเที่ยว เว้นแต่การเยี่ยมชมจากเรือยอร์ชที่ผ่านเข้ามา บนเกาะแห่งนี้มีอาคารเรียนจำนวน 4 ห้อง แต่เด็ก ๆ ที่มีอายุมากกว่า 14 ปี ต้องเดินทางไปศึกษาไฮสกูลที่โปนเปย์

อ้างอิง
-------

1. ↑  "Round pearl seedings in Nukuoro, FSM" (PDF). *SPC Pearl Oyster Information Bulletin*. Secretariat of the Pacific Community (9). September 1996. สืบค้นเมื่อ 25 November 2014.
2. ↑  Limtiaco, Steve (19 June 2006). "Atoll harvests black pearls". Pacific Daily News. คลังข้อมูลเก่าเก็บจากแหล่งเดิมเมื่อ 25 November 2014. สืบค้นเมื่อ 25 November 2014. Alt URL เก็บถาวร 2019-08-03 ที่ เวย์แบ็กแมชชีน
**เอกอัครราชทูตสหรัฐประจำสหประชาชาติ** เป็นหัวหน้าคณะผู้แทนของสหรัฐในงานประจำสหประชาชาติ รู้จักกันอย่างเป็นทางการในนามของ **"ผู้แทนถาวรของสหรัฐประจำสหประชาชาติเทียบเท่าเอกอัครราชทูตวิสามัญผู้มีอำนาจเต็ม"** และ ทำหน้าที่เป็นผู้แทนสหรัฐฯประจำสภาความมั่นคงแห่งสหประชาชาติด้วย หน้าที่หลักคือการเป็นหัวหน้าคณะผู้ตัวแทนสหรัฐฯในคณะมนตรีความมั่นคงแห่งสหประชาชาติและในระหว่างการประชุมทั้งหมดของสมัชชาใหญ่ยกเว้นในสถานการณ์ที่หายากซึ่งเจ้าหน้าที่อาวุโสของสหรัฐ (เช่นรัฐมนตรีว่าการกระทรวงการต่างประเทศหรือประธานาธิบดีแห่งสหรัฐ) เข้าร่วมประชุมด้วย

ดั่งเช่นกับเอกอัครราชทูตทั่วไป ผู้ที่จะเข้าดำรงตำแหน่งนั้นต้องได้รับการเสนอชื่อโดยประธานาธิบดีสหรัฐ และผ่านการยินยอมของวุฒิสภาก่อนเข้ารับตำแหน่ง

ปัจจุบันผู้ดำรงตำแหน่งคือ นิกกี เฮลีย์ ซึ่งเข้ารับตำแหน่งตั้งแต่วันที่ 27 มกราคม 2560

สถานะตำแหน่งเทียบเท่ารัฐมนตรี
-----------------------------

เฮนรี แคบอต ลอดจ์ จูเนียร์ ผู้ที่ซึ่งพ่ายแพ้แก่จอห์น เอฟ เคนเนดี ในการเลือกตั้งวุฒิสมาชิกในปี ค.ศ.1952 ได้รับการแต่งตั้งเป็นเอกอัครราชทูตสหรัฐประจำสหประชาชาติโดยประธานาธิบดี ดไวต์ ไอเซนฮาวร์ เพื่อตอบแทนในกรณีที่ประธานอนุรักษนิยม รอเบิร์ต เอ. ทาร์ฟ พ่ายแพ้ในการเสนอชื่อในการเลือกตั้งที่ต่อก็ได้มาเป็นผู้จัดการแคมเปญจ์หาเสียงในการเลือกตั้งทั่วไป 

ประธานาธิบดีไอเซนฮาวร์ ได้ยกฐานะเอกอัครราชทูตสหรัฐประจำสหประชาชาติให้ขึ้นตรงต่อประธานาธิบดี โดยไม่ต้องผ่านกระทรวงการต่างประเทศ

สถานะนี้ก็คงอยู่มาตั้งแต่ประธานาธิบดีฟอร์ด, คาร์เตอร์ และเรแกน จนถูกลดสถานะในสมัยการบริหารของประธานาธิบดีจอร์จ เอช. ดับเบิลยู. บุช ผู้ซึ่งเคยดำรงตำแหน่งนี้มาก่อน ถัดมาในสมัยการบริหารของประธานาธิบดีบิล คลินตัน ก็ได้เริ่มฟื้นฟูสถานะของตำแหน่ง แต่ยังไม่มีการแต่งตั้งในสมัยบริหารของ ประธานาธิบดีจอร์จ ดับเบิลยู. บุช (ตั้งแต่ปี 2001-2009) และจากนั้นตั้งแต่สมัยบริหารของประธานาธิบดีบารัก โอบามาเป็นต้นมาจึงมีการแต่งตั้งผู้ดำรงตำแหน่ง

อดีตเอกอัครราชทูตสหประชาชาติ จอห์น อาร์ โบลตัน ได้คัดค้านอย่างเปิดเผยต่อการให้สถานะเทียบเท่าคณะรัฐมนตรีให้กระทรวงทราบโดยกล่าวว่า "มีการกล่าวถึงบทบาทและความสำคัญที่องค์การสหประชาชาติ ควรมีในนโยบายต่างประเทศของสหรัฐฯ ประการที่สองไม่ควรมีรัฐมนตรีสองคน ในกระทรวงเดียวกัน "
**กลยุทธ์ลอบตีเฉินชาง** หรือ อั้นตู้เฉินชาง (อังกฤษ: Openly repair the gallery roads, but sneak through the passage of Chencang; จีนตัวย่อ: 暗渡陈仓; จีนตัวเต็ม: 暗渡陳倉; พินอิน: *Àn dù chén cāng*) เป็นหนึ่งในกลศึกสามก๊ก กลยุทธ์ที่มีความหมายถึงการใช้โอกาสที่ฝ่ายศัตรูตัดสินใจที่จะรักษาพื้นที่เขตแดนของตนไว้ และแสร้งทำเป็นนำกำลังทหารบุกเข้าโจมตีทางด้านหน้า แต่ลอบนำกำลังทหารบุกเข้าโจมตีในพื้นที่เขตแดนที่ฝ่ายศัตรูไม่ทันคาดคิดและสนใจวางแนวกำลังป้องกัน

ในการศึกสงครามการใช้กลวิธีการวกวนลอบเข้าโจมตีย่อมเป็นฝ่ายได้เปรียบ สามารถบุกเข้าโจมตีฝ่ายศัตรูได้โดยที่ไม่ทันระวังตัวและเอาชนะได้โดยง่าย ตัวอย่างการนำเอากลยุทธ์ลอบตีเฉินชางไปใช้ได้แก่ตันฮกที่ให้กวนอูคุมทหารลอบเข้าบุกยึดห้วนเสีย ทำให้โจหยินที่พ่ายแพ้ต้องหนีกลับฮูโต๋

ตัวอย่างกลยุทธ์
---------------

เมื่อคราวที่เล่าปี่ย้ายมาอยู่ซินเอี๋ย โจหยินนำกำลังทหารสามหมื่นนายยกทัพมาที่ห้วนเสีย ลิชองและลิกองรับอาสานำกำลังทหารยกทัพมาตีเล่าปี่ที่ซินเอี๋ยแต่ถูกตีพ่ายแตกกระจายกลับไป โจหยินเห็นลิกองและลิชองพ่ายแพ้เล่าปี่ก็โกรธแค้น คิดนำกำลังทหารยกทัพมาหวังตีเล่าปี่และยึดซินเอี๋ยเป็นของตน แต่ลิเตียนคัดค้านโจหยินและขออยู่รักษาห้วนเสียโดยไม่ขอติดตามไปซินเอี๋ยด้วย โจหยินไม่เชื่อคำคัดค้านและเชื่อว่าลิเตียนเอาใจออกห่างจากตน ไม่จงรักภักดีเช่นเดิม ลิเตียนจึงต้องจำยอมติดตามไปซินเอี๋ยด้วยความจำใจ

โจหยินนำกำลังทหารสองหมื่นสี่พันนายจากห้วนเสียไปซินเอี๋ย ตันฮกซึ่งเป็นที่ปรึกษาของเล่าปี่คาดการณ์ล่วงหน้าว่าโจหยินจะต้องนำทัพกลับมาแก้แค้น และนำกำลังทหารมาจากห้วนเสียทั้งหมด จึงคิดกลอุบายตลบหลังโจหยินโดยให้กวนอูคุมทหารจำนวนพันนาย ลอบไปตีห้วนเสียและยึดครองไว้ โจหยินเมื่อยกทัพมาถึงซินเอี๋ยก็ต้องกลอุบายของตันฮกจนแตกพ่ายต้องนำทัพกลับห้วนเสีย แต่เมื่อกลับถึงห้วนเสียปรากฏว่ากวนอูได้เข้ายึดครองเมืองไว้เป็นของตนแล้ว ทำให้โจหยินต้องนำกำลังทหารที่หลงเหลือหลบหนีกลับไปฮูโต๋ กลยุทธ์ลอบตีเฉินชางหรืออั้นตู้เฉินชางของตันฮก ก็ประสบความสำเร็จในการหลอกให้โจหยินทิ้งห้วนเสียและสามารถยึดครองไว้เป็นของตนได้อย่างงดงาม

ดูเพิ่ม
-------

* สามก๊ก
* ตำราพิชัยสงคราม
* ตำราพิชัยสงครามซุนวู

แหล่งข้อมูลอื่น
---------------

* 36 กลศึกสามก๊ก

อ้างอิง
-------

  

1. ↑  ลอบผ่านเฉินชาง, 36 กลยุทธ์ผู้นำ, หวางซวนหมิง ผู้แต่ง, อำนวยชัย ปฏิพัทธ์เผ่าพงศ์ ผู้แปล, พ.ศ. 2537, ISBN 974-602-172-9
2. ↑  อั้นตู้เฉินชาง ลอบตีเฉินชาง, 36 กลยุทธ์ในสามก๊ก-อินไซด์สามก๊ก, กัญจน์ดามาศ โกพล, สำนักพิมพ์ดอกหญ้า, พ.ศ. 2550, หน้า 219, ISBN 978-974-690-595-4

| * ด
* ค
* ก
36 กลศึก |
| --- |
| กลยุทธ์ชนะศึก | 
* 1. ปิดฟ้าข้ามทะเล
* 2. ล้อมเวยช่วยจ้าว
* 3. ยืมดาบฆ่าคน
* 4. รอซ้ำยามเปลี้ย
* 5. ตีชิงตามไฟ
* 6. ส่งเสียงบูรพาฝ่าตีประจิม

 |
| กลยุทธ์เผชิญศึก | 
* 7. มีในไม่มี
* 8. ลอบตีเฉินชาง
* 9. ดูไฟชายฝั่ง
* 10. ซ่อนดาบในรอยยิ้ม
* 11. หลี่ตายแทนถาว
* 12. จูงแพะติดมือ

 |
| กลยุทธ์เข้าตี | 
* 13. ตีหญ้าให้งูตื่น
* 14. ยืมซากคืนชีพ
* 15. ล่อเสือออกจากถ้ำ
* 16. แสร้งปล่อยเพื่อจับ
* 17. โยนกระเบื้องล่อหยก
* 18. จับโจรเอาหัวโจก

 |
| กลยุทธ์ติดพัน | 
* 19. ถอนฟืนใต้กระทะ
* 20. กวนน้ำจับปลา
* 21. จักจั่นลอกคราบ
* 22. ปิดประตูจับโจร
* 23. คบไกลตีใกล้
* 24. ยืมทางพรางกล

 |
| กลยุทธ์ร่วมรบ | 
* 25. ลักขื่อเปลี่ยนเสา
* 26. ชี้ต้นหม่อนด่าต้นไหว
* 27. แสร้งทำบอแต่ไม่บ้า
* 28. ขึ้นบ้านชักบันได
* 29. ต้นไม้ผลิดอก
* 30. สลับแขกเป็นเจ้าบ้าน

 |
| กลยุทธ์ยามพ่าย | 
* 31. สาวงาม
* 32. ปิดเมือง
* 33. ไส้ศึก
* 34. ทุกข์กาย
* 35. ลูกโซ่
* 36. หนีคือยอดกลยุทธ์

 |
**อันดับปลาไหลไฟฟ้า** (อังกฤษ: South American knifefish, Electric eel) เป็นอันดับของปลากระดูกแข็ง ใช้ชื่อวิทยาศาสตร์ว่า Gymnotiformes 

โดยที่คำว่า Gymnotiformes นั้นมาจากภาษากรีกคำว่า "Gymnos" (*Γυμνος*) หมายถึง "เปลือย" และภาษาละตินคำว่า "forma" หมายถึง "คม"

ปลาที่อยู่ในอันดับนี้มีลำตัวเรียวยาวคล้ายปลาไหล มีจุดเด่นคือไม่มีครีบหลัง ขณะที่ชายครีบก้นจะยาวมาก และมีมากกว่า 140 ก้านครีบ ซึ่งครีบก้นนี้ จะเริ่มตั้งแต่ตำแหน่งของครีบอก ครีบก้นของปลาในอันดับนี้จะถูกใช้ในการเคลื่อนไหวไปข้างหน้า และถอยหลัง โดยการโบกพริ้วอย่างรวดเร็ว ช่องทวาร จะอยู่บริเวณใต้ปลาพอดี รวมทั้งมีอวัยวะในการสร้างกระแสไฟฟ้า  เพื่อใช้ในการนำทางในน้ำที่ขุ่นมัว, การสื่อสาร และล่าเหยื่อ โดยจะรับรู้ถึงวัตถุต่าง ๆ ที่ผ่านเข้ามาได้ทางผิวหนัง โดยมากแล้วจะเป็นกระแสไฟฟ้าอ่อน ๆ 

เป็นปลาน้ำจืด กระจายพันธุ์ในทวีปอเมริกาใต้ แบ่งเป็นวงศ์ได้ทั้งหมด 6 วงศ์ 2 อันดับย่อย โดยปลาที่มีขนาดใหญ่ที่สุด และอาจถือได้ว่าเป็นที่รู้จักดีที่สุดของอันดับนี้ คือ ปลาไหลไฟฟ้า ที่ยาวเต็มที่ได้ถึง 8.2 ฟุต และปล่อยกระแสไฟฟ้าได้แรงถึง 800 โวลต์ นับว่าสูงสุดในอันดับนี้ด้วย

การจำแนก
--------

* **อันดับย่อย Gymnotoidei**
	+ 
	+ วงศ์ Gymnotidae

* **อันดับย่อย Sternopygoidei**
	+ วงศ์ Apteronotidae
	+ วงศ์ Hypopomidae
	+ วงศ์ Rhamphichthyidae
	+ วงศ์ Sternopygidae

อ้างอิง
-------

1. ↑  Order Summary for Gymnotiformes (อังกฤษ)
2. ↑  Order Gymnotiformes (ไทย)
3. 1 2  "สารคดี BBC : มนต์เสน่ห์แห่งอเมริกาใต้ ตอนที่ 3 คลิป 2/2". ช่อง 7. 16 December 2014. สืบค้นเมื่อ 18 December 2014.
4. ↑  ELECTRIC EEL (อังกฤษ)
5. ↑  จาก itis.gov (อังกฤษ)

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ  ***Gymnotiformes*** 

* รูปถ่ายของปลาหลายชนิดในอันดับนี้ เก็บถาวร 2013-09-21 ที่ เวย์แบ็กแมชชีน
**โซเง็ง คาโต** (ญี่ปุ่น: 加藤 宗現; โรมาจิ: *Katō Sōgen*) เคยเป็นที่คาดกันว่าเป็นชาวโตเกียวที่มีอายุมากที่สุดจนกระทั่งเดือนกรกฎาคม ค.ศ. 2010 เมื่อร่างของเขาถูกพบว่าเสียชีวิตมาตั้งแต่ ค.ศ. 1978 รวมอายุได้ 79 ปี และครอบครัวของเขาต่างไม่เคยประกาศการเสียชีวิตของเขาเลยเพื่อพยายามที่จะรักษาสถิติดังกล่าว ครอบครัวของเขาได้บอกปัดความพยายามของเจ้าหน้าที่เขตที่ต้องการเข้าพบคาโตในการเตรียมการสำหรับวันให้ความเคารพต่อผู้สูงอายุที่จะถูกจัดขึ้นในปีนี้ โดยอ้างสาเหตุต่าง ๆ เช่นว่าเขากำลังอยู่ใน "สภาพผักเรื้อรัง" เพื่อบำเพ็ญเพียรตามพิธีกรรมของโชกูชิมบัตสึ สาเหตุการเสียชีวิตยังไม่ได้รับการตรวจสอบเนื่องจากสภาพร่างกายของคาโต 

การค้นพบร่างของคาโตทำให้เกิดการสืบสวนทางอาญาต่อครอบครัวของเขาด้วยข้อหาฉ้อฉล ซึ่งอาจได้รับประโยชน์จากเงินบำนาญ 9.5 ล้านเยนซึ่งจ่ายให้แก่คาโต และนำไปสู่การค้นหาผู้ที่มีอายุตั้งแต่ร้อยปีขึ้นไปคนอื่น ๆ ที่ไม่มีการบันทึกไว้เนื่องจากการจัดเก็บบันทึกที่บกพร่องของเจ้าหน้าที่ การศึกษาที่ตามมาหลังการค้นพบร่างของคาโตพบว่า ตำรวจไม่ทราบเลยว่ามีผู้สูงอายุเกินหนึ่งร้อยปีกว่า 234,354 คนยังมีชีวิตอยู่ การจัดเก็บบันทึกที่บกพร่องได้รับการประณามจากหลายฝ่าย ซึ่งเจ้าหน้าที่ทางการได้ออกมายอมรับ

อ้างอิง
-------

1. ↑  Tokyo's 'oldest man' died 30 years ago - Asia, World - The Independent
2. ↑  "Mummy believed to be that of '111-year-old' man found in Tokyo › Japan Today: Japan News and Discussion". คลังข้อมูลเก่าเก็บจากแหล่งเดิมเมื่อ 2010-12-13. สืบค้นเมื่อ 2010-11-14.
3. ↑  "Mummy believed to be that of '111-year-old' man found in Tokyo". Japan Today. 2010-07-29. คลังข้อมูลเก่าเก็บจากแหล่งเดิมเมื่อ 2010-12-13. สืบค้นเมื่อ 2010-08-03.
4. ↑  "Sogen Kato: Tokyo's Oldest Man Died 30 Years Ago, Officials In Japan Say | Strange News | Sky News". News.sky.com. สืบค้นเมื่อ 2010-07-30.
ไข่ฝูหรงแบบจีน
 ไข่ฝูหรงแบบฝรั่ง
**ไข่ฝูหรง** (จีน: 芙蓉蛋; พินอิน: *Fúróng dàn*; ยฺหวิดเพ็ง: **fu**4* *jung**4* *daan**6\*2**) เป็นอาหารกวางตุ้งของจีน ใช้หมูแดง (หรือแฮม) กุ้ง ถั่วงอก กุยช่าย หอมใหญ่ และส่วนผสมอื่น ๆ ผสมกับไข่ หลังจากที่อาหารจานนี้ได้รับการเผยแพร่เข้าสู่ยุโรปและสหรัฐแล้วก็ได้รับการปรับปรุงสูตรให้เข้ากับรสนิยมของท้องถิ่นและกลายเป็นอาหารที่คล้ายกับไข่เจียวแบบตะวันตก หรืออาจเรียกได้ว่าไข่ฝูหรงคือไข่เจียวแบบจีน

ในภาษาทางตะวันตกมักเรียกชื่อไข่ฝูหรงว่า *fu yung* ตามเสียงอ่านในภาษาจีนกวางตุ้งว่า *ฝู่หย่ง* แต่เชื่อกันว่าวิธีการปรุงนั้นมาจากอาหารเซี่ยงไฮ้

ภาพรวม
------

ไข่ฝูหรงทำโดยการนำเนื้อบด กุ้ง กุ้งฝอย หมูแดง แฮมจินหฺวา ฯลฯ ผสมกับไข่ที่ตีแล้วนำมาย่าง นอกจากนี้ยังอาจมีการใช้ถั่วงอก หน่อไม้ กะหล่ำปลี หน่อไม้ หัวหอม เห็ด และมัลเบอร์รีเป็นส่วนผสม

ที่ญี่ปุ่นนิยมใช้ไข่ฝูหรงในการทำเท็นชินดง ส่วนในอาหารอินโดนีเซียก็ใช้ปูฝูหรง โดยเรียกว่า **ฟูยุงไฮ** (อินโดนีเซีย: *fu yung hai / pu yung hai*) มักใช้แคร์รอต ถั่วงอก กะหล่ำปลี เนื้อปู มีการราดด้วยน้ำส้มสายชูหวานและโรยด้วยถั่วเขียว ในเนเธอร์แลนด์เรียกไข่ฝูหรงว่า **ฟุโยงไฮ** (ดัตช์: *foe yong hai / foe jong hai*) และเสิร์ฟพร้อมซอสมะเขือเทศหวาน

อาหารที่คล้ายกัน
----------------

อาหารจีนแบบเกาหลีมี **ชาจังโพกึมบับ** (เกาหลี: 자장 볶음밥) เป็นอาหารที่มีลักษณะคล้ายกับไข่ฝูหรง ใช้ชาจังกับข้าวขาวมาผัดและวางไข่เจียวไว้ข้างบน

ในอาหารมาเลเซีย มีอาหารที่คล้ายกับไข่ฝูหรง เรียกว่า **เตอลูร์บุงกุซ** (มลายู: *telur bungkus*) ซึ่งแปลตรงตัวว่า "ห่อไข่" เป็นอาหารที่มีเนื้อไก่หรือเนื้อวัว ปรุงรสด้วยหัวหอม เห็ด และผักห่อด้วยไข่บาง ๆ

ในประเทศไทย มีอาหารที่เรียกว่า **ไข่ยัดไส้** เป็นอาหารไทยแบบจีน สูตรทั่วไปใช้หมูสับและหัวหอมสับ

ส่วนอาหารเวียดนาม มีอาหารทำจากไข่ที่เรียกว่า **จึ๊งเฮิ้ป** (เวียดนาม: *trứng hấp, 𠨡吸*)

อ้างอิง
-------

1. ↑  Luo, Michael (22 September 2004). "As All-American as Egg Foo Yong". *The New York Times*.
2. ↑  Joulwan, Melissa (20 April 2013). "The Egg Foo Yong Story". *Well Fed*.
3. ↑  Tang, David (2006-01-08). "Spare ribs, egg foo-yung, chop-suey and plenty of fried rice: how to murder a Chinese". *デイリー・テレグラフ*.
***ซูเปอร์มาริโอรัน*** (อังกฤษ: Super Mario Run) เป็นวิดีโอเกมแพลตฟอร์มพัฒนาโดยบริษัทนินเท็นโด EPD และจำหน่ายโดยนินเท็นโดออกจำหน่ายไอโอเอสทั่วโลกในวันที่ 15 ธันวาคม ค.ศ. 2016 และแอนดรอยด์จำหน่ายในวันที่ 23 มีนาคม ค.ส. 2017

วิธีการเล่น
-----------

การวิ่งแบบอัตโนมัติ และเราบังคับได้แค่กระโดด แต่ก็มีลูกเล่นเช่นการสัมผัสหน้าจอค้างไว้จะเป็นการกระโดดสูง

การเปิดตัว
----------

มีการคาดว่านินเท็นโดจะเข้าสู่ขาขึ้นกับวงการเกมบนสมาร์ทโฟน เพราะในคืนหลังจากการเปิดตัว*ซูเปอร์มาริโอรัน* เกมมาริโอบนมือถือเกมแรกอย่างเป็นทางการบนไอโอเอส ผลตอบรับกลับดีเกินคาดเพราะหลังจากเปิดตลาด หุ้นของนินเท็นโดเพิ่มขึ้น 25% ทันที แม้ยังไม่นับรวมตลาดหุ้นญี่ปุ่นที่ยังไม่เปิดทำการตอนที่เกมเปิดตัว และดูเหมือนนักวิเคราะห์จะเห็นว่าเกมนี้จะได้รับการตอบรับดีกว่า*โปเกมอน โก*

อ้างอิง
-------

1. ↑  Otero, Jose. "Super Mario Run Won't Come to Android in 2016". *IGN*. Ziff Davis, LLC. คลังข้อมูลเก่าเก็บจากแหล่งเดิมเมื่อ 2016-10-15. สืบค้นเมื่อ 15 November 2016. Miyamoto told us that Super Mario Run would not come to Android this year.
เหตุการณ์สำคัญในถ้ำอินทสาละท้าวสักกะปุจฉาพระสัมมาสัมพุทธเจ้าที่ประทับอยู่บนบัลลังก์ (พบที่มหาโพธิวิหาร, พุทธคยา, ประมาณ พ.ศ. 393)
**ถ้ำอินทสาละ** เป็นถ้ำที่ปรากฏในพระไตรปิฏกของศาสนาพุทธ ในวรรณกรรมทางศาสนาพุทธ กล่าวว่า พระสัมมาสัมพุทธเจ้าทรงประทับอยู่ในช่วงเวลาหนึ่ง และทรงแสดงธรรมเทศนา *สักกปัญหสูตร* (Sakkapañha Sutta) แก่ท้าวสักกะหรือพระอินทร์ พระสูตรดังกล่าวปรากฏในพระสุตตันตปิฎก ทีฆนิกาย หมวดมหาวรรค

ในวรรณกรรมทางศาสนาพุทธ กล่าวว่า ถ้ำตั้งอยู่ที่ภูเขาเวทิยะหรือเวทิยกบรรพต (Vediya หรือ Vediyaka) ทางตอนเหนือของอัมพสัณฑ์ (Ambasanda) ใกล้กรุงราชคฤห์ ในช่วงพุทธศตวรรษที่ 23 มีนักวิชาการพยายามกำหนดที่ตั้งของถ้ำอินทสาละที่พระสัมมาสัมพุทธเจ้าทรงประทับอยู่ในช่วงเวลาหนึ่ง อเล็กซานเดอร์ คันนิงแฮม เชื่อว่าถ้ำตั้งอยู่ในคิริยัค ไม่นานนัก เชื่อว่าถ้ำอยู่บนเนินตั้งโดดเดี่ยวในหมู่บ้านปาวาตรีปุระในนาวาดา ซึ่งอยู่ทางตอนเหนือของหมู่บ้านอัมสารหะ (ปัจจุบันของอัมพสัณฑ์)

ในธรรมเทศนา *สักกปัญหสูตร* พระสัมมาสัมพุทธเจ้าทรงวิสัชนาแก่ท้าวสักกะ (หรือรู้จักกันในนาม พระอินทร์) ร่วมกับปัญจสิกขคันธรรพบุตร หลังจากปัญจสิกขะบรรเลงพิณเสร็จแล้ว ท้าวสักกะได้ปุจฉา 42 ข้อให้พระสัมมาสัมพุทธเจ้าทรงวิสัชนา พระธรรมเทศนาครั้งนี้เป็นรากฐานของการปฏิบัตินิกายเถรวาทสำหรับการทำบุญและนิรทุกข์

อ้างอิง
-------

1. ↑  พระไตรปิฎก เล่มที่ 10 พระสุตตันตปิฎก เล่มที่ 2 ทีฆนิกาย มหาวรรค
2. 1 2  John Ross Carter (1993). *On Understanding Buddhists: Essays on the Theravada Tradition in Sri Lanka*. State University of New York Press. p. 138. ISBN 978-0-7914-1413-2.; For one Theravada tradition translation of D II.21, Upalavanna เก็บถาวร 2010-02-22 ที่ เวย์แบ็กแมชชีน
3. ↑  G. P. Malalasekera (1937). *Dictionary Of Pali Proper Names Vol II - N to H*.
4. ↑  Sir Alexander Cunningham; Great Britain. India Office (1879). *The Stûpa of Bharhut: A Buddhist Monument Ornamented with Numerous Sculptures Illustrative of Buddhist Legend and History in Third Century B.C.* W.H. Allen and Company. pp. 88–89.
5. ↑  *Prajñā-bhāratī* (ภาษาอังกฤษ). K.P. Jayaswal Research Institute. 1982. p. 61.
6. ↑  *Prajñā-bhāratī* (ภาษาอังกฤษ). K.P. Jayaswal Research Institute. 1982. p. 62.
7. ↑  Parishad, Bihar Purāvid (1977). *The Journal of the Bihar Purävid Parishad* (ภาษาอังกฤษ).
8. ↑  Harle, James C. (1994). *The Art and Architecture of the Indian Subcontinent* (ภาษาอังกฤษ). Yale University Press. pp. 78–79. ISBN 0300062176.
**เครือเทพรัตน์** (ชื่อวิทยาศาสตร์:  *Thepparatia thailandica*) เป็นไม้เลื้อยในวงศ์ Malvaceae ลักษณะของดอกคล้ายดอกชบาแต่กลีบดอกไม่บานออกเท่า เป็นพืชถิ่นเดียวในประเทศไทย พบที่จังหวัดตากเท่านั้น พบครั้งแรกในประเทศไทยโดย ดร. ราชันย์ ภู่มา และคณะนักวิจัยจากหอพรรณไม้ กรมอุทยานแห่งชาติ สัตว์ป่าและพันธุ์พืชเมื่อเดือนมีนาคม พ.ศ. 2548 ชื่อสกุลของพืชชนิดนี้ตั้งตามพระนามาภิไธยของสมเด็จพระเทพรัตนราชสุดาฯ สยามบรมราชกุมารี ส่วนชื่อสปีชีส์ตั้งตามชื่อประเทศไทย

ลักษณะทางพฤกษศาสตร์
-------------------

เครือเทพรัตน์ เป็นไม้เลื้อย ที่มีใบอ่อนสีเขียวอ่อน เป็นไม้เถาที่มีเนื้อแข็ง สามารถยาวได้ถึง 20 เมตร ลำต้นมีเส้นผ่านศูนย์กลาง 10-15 ซม. ลักษณะใบ มีขนรูปดาวตามใต้ท้องใบ, ก้านใบ, ช่อดอก ริ้วประดับ และที่กลีบเลี้ยง หูใบจะร่วงเร็ว ใบเรียงแบบเวียน รูปฝ่ามือ 3-5 พูตื้น ๆ มีขนาดกว้างประมาณ 7-12 ซม. และยาวประมาณ 8-12 ซม. ขอบจักฟันเลื่อยห่าง ๆ ด้านบนมีต่อมกระจาย ก้านใบยาว 5-10 ซม. ส่วนใบแก่สีเขียวเข้ม ลักษณะดอก ช่อดอกแบบช่อกระจะออกตามปลายกิ่ง ห้อยลง ยาวได้ถึง 20 ซม. ก้านดอกยาวประมาณ 1.5-1.8 ซม. ก้านมีติ่ง ริ้วประดับ 5-7 อัน ที่เชื่อมติดกันที่โคน มีสีเขียวอมแดง แบบรูปรีถึงรูปขอบขนาน ยาวประมาณ 0.7-1 ซม. ติดทน กลีบเลี้ยง 5 กลีบ แฉกลึก รูปขอบขนาน ยาวประมาณ 1-1.5 ซม. เส้นกลีบเป็นสัน ดอกสีเหลืองครีมมีปื้นสีแดง มี 5 กลีบ รูปไข่กลับ ยาวประมาณ 3-3.5 ซม. ปลายกลีบพับงอ เส้าเกสรยาวประมาณ 1.5-2 ซม. ก้านชูอับเรณูยาวประมาณ 1 มม. อับเรณูเป็นรูปเกือกม้าสีเหลือง และ รังไข่มีขนหนาแน่น และก้านเกสรเพศเมียยาวประมาณ 1.6 ซม.

ดูเพิ่ม
-------

* ชมพูสิริน
* ไอยริศ
* รักตะนิล
* สิรินธรวัลลี
* เทพมาศ
* จำปีสิรินธร

บรรณานุกรม
----------

*

อ้างอิง
-------

1. ↑
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2018-10-20. สืบค้นเมื่อ 2018-11-27.
3. ↑
4. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-12-31. สืบค้นเมื่อ 2021-10-21.
5. ↑
6. ↑
7. ↑

* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551. หน้า 21